R5dwMg/zh-wiki-yue-long huggingface dataset:
佢喺2010年4月出咗混音帶《Kush and Orange Juice》，之後佢同大西洋唱片公司簽約。佢同大西洋唱片合作嘅隻單曲《Black and Yellow》上咗公告牌百強單曲榜頭名。佢喺2011年3月29號出咗該廠牌下嘅首張唱碟《Rolling Papers》。
《My Way》係一隻歐美出名嘅英文流行曲。隻歌嘅旋律嚟自法國名曲《一如往日》，法文原版由Claude François、Jacques Revaux同Gilles Thibaut喺1967年一齊寫嘅。
之後由Paul Anka改編做英文版。喺1969年第一次收錄響Frank Sinatra嘅同名大碟，之後就喺世界唔同地方度紅咗。呢隻歌唔單止做咗仙納杜拉嘅代表作，喺流行文化上亦成日被用嚟做告別曲，表示一場表演完嗰陣或者一個人嘅離開。
保羅安卡嚮1950年代末至1960年代入行，成名作包括自己唱作嘅青年偶像歌《Diana》《Lonely Boy》《Put Your Head on My Shoulder》咁。之後寫作嘅音樂，主曲插曲《She's A Lady》同埋法蘭克辛納屈英文歌《My Way》作詞。
《全面淪陷》，係台灣歌手張韶涵出嘅第九張錄音室專輯，喺2016年7月7號開始預購，7月21號正式發行。喺專輯正式發行前，新歌《把你信仰》喺《尋找愛的冒險》電視劇片尾曲曝光，之後首次喺《純粹世界巡迴演唱會》上唱專輯未發行嘅新歌《還記得嗎》。
徐世珍，係台灣音樂人。1992年，佢以歌手身份出道，1994年轉做幕後，依家做詞曲創作嗰方面。截至2014年，佢寫過超過400個作品，包括黃麗玲《幸福了 然後呢》。佢讀過國立臺灣大學社會學系同台北市立第一女子高級中學。
《歐若拉》係台灣歌手張韶涵出嘅第二張錄音室專輯。專輯短短預購12日，全亞洲就已經有50萬張預購銷量嘅好成績，喺專輯正式發行後，銷售量仲突破100萬張。呢張專輯都入圍2005年第16屆金曲獎最佳國語女歌手獎。
施立，係台灣出名填詞人，身兼音樂、劇場、電視同電影跨界創作人。佢最新導演作品「野雀之詩」入圍2019台北電影節國際新導演競賽，同台北電影獎最佳女主角、最佳女配角、最佳男配角、最佳配樂四項提名，其中最佳女主角攞到獎。
寫呢隻嘅王雅君喺一個採訪入面話用咗5分鐘就寫咗隻歌出嚟。王雅君了解咗張韶涵喺出道前嘅坎坷經歷同故事，先有靈感寫呢隻歌。而寫呢隻歌嘅王雅君諗到「隱形翅膀」呢個詞語係因為佢覺得張韶涵好似宮崎駿電影《千與千尋》入面嘅女主角。
《茉莉花》係一隻中國幾出名嘅民歌。此曲有好耐歷史。此曲最早係源自清朝乾隆年間，最初叫做《鮮花調》，一直係民間小調。《茉莉花》喺中國多個地區都有幾個版本流傳，每個版本嘅曲調、歌詞往往大同小異。依家流傳得最廣嘅係南京六合、揚州、天長到泰州一帶嘅民歌。
《細路》係一隻他加祿話嘅歌。呢隻歌由菲律賓民歌歌手Freddie Aguilar去寫。呢隻歌係1978年馬尼拉大都會流行音樂節總決賽開場曲。其後呢隻歌喺國際度紅咗，被翻譯做27種文。歌詞講緊菲律賓家庭嘅價值觀。
佢喺天主教普照中學同香港知專設計學院畢業。佢因為讀咗填詞人林夕寫嘅《原來你非不快樂》呢本書，啟發咗佢鍾意廣東歌嘅歌詞，佢之後仲跟咗林夕學嘢。2011年，佢報讀伯樂音樂學院搞嘅《粵語填詞證書課程》，之後佢被引薦做合約填詞人同伯樂音樂學院填詞課程導師。
呢隻碟最主要嘅打榜歌係同名單曲《癢》，呢隻歌被認為係講緊嗰陣「都市男女內心嘅浮躁」，同時用歌聲「撩撥着人嘅內心深入潛藏嘅慾望之癢」。其他主打歌仲有《紅眼睛》同《魔鬼身材》等，當中前者形容愛情做「好似瘟疫咁令人唔可以自拔嘅漩渦」，後者就被認為係體現咗黃齡對個性嘅追求。
呢隻碟喺製作嗰陣用「不可複製」做創作目標，所以《新聞午報》嘅評論文章認為呢歌作品由寫歌嗰陣去到唱都「充分凸顯出自己嘅個性」，並話佢喺嗰陣嘅流行音樂市場「彌足珍貴」。而呢隻碟出咗7年後，《新聞晨報》仲喺黃齡嘅專訪文章入面形容嗰隻作品喺創意、想象力、冒險性等方面「喺華語唱片入面都係罕見嘅」。
不過，由於整體曲風比較另類，呢隻碟喺發行初期並冇引發太大嘅迴響，直到郁可唯、江映蓉先後喺《2009快樂女聲》嘅全國賽階段翻唱咗幾隻喺呢隻碟收錄嘅歌之後，呢隻碟先攞到觀眾嘅關注。另外，呢隻碟嘅歌喺《超級星光大道》《中國好聲音》嘅舞台道都有翻唱過，所以呢隻碟亦被《錢江晚報》戲稱做「選騷歌手嘅『曲庫』」。
《玫瑰玫瑰我愛你》，係隻國語歌，原名《玫瑰啊玫瑰》。由吳村作詞，陳歌辛作曲，係電影《天涯歌女》嘅其中一個插曲。隻歌原唱係上海灘歌星姚莉。之後由潘迪華、甄妮、鳳飛飛、梅艷芳、王若琳等幾位歌手，同埋喺電視劇《東方之珠》、《一屋老友記》等內翻唱。
2002年，佢攞到全國校園歌手大賽西安賽區通俗組。2006年，佢參加中央電視台《夢想中國》並攞到五強嘅成績，之後簽約英皇星藝。2008年4月22號，佢出咗第一隻碟《她是你的誰》。2012年，佢出第二隻碟《光語者》。
《卷珠簾》係由李姝同Luna填詞，彭飛同Luna編曲，霍尊作曲同演唱。呢隻歌第一次唱係由霍尊喺《中國好歌曲》第一季以原創作品形式演唱。後來收錄喺佢2015年5月12號出嘅個人第一張專輯《天韻·霍尊》。
「卷珠簾」其實係宋朝好流行嘅詞牌名，霍尊用呢啲古典元素重新寫咗呢首歌。《卷珠簾》呢個歌名係嚟自《滕王閣序》入面嘅一句「畫棟朝飛南浦雲，珠簾暮卷西山雨」。呢隻歌只係用咗3日時間去寫，第一日作曲、第二日填詞、第三日整合同改。
占士·邦係小說家伊安·法蘭明1953年寫嘅虛構角色，係英國秘密情報局特工，代碼007。佢到依家已經喺27部電影入面由幾位男演員扮演，順序分別係辛·康納利、大衛·尼雲、佐治·拉辛比、羅渣·摩亞、鐵摩·達頓、皮雅斯·布士南同丹尼爾·基克。
佢喺中國音樂學院畢業，係花腔女高音。2008年，當選全國人大代表。2013年，再次當選。2013年，再次被揀做全國人大代表。2018年1月，當選第十三屆全國政協委員。2018年4月13號，為湖南衛視《歌手2018》總決賽騰格爾嘅幫唱嘉賓。
阿鯤，係中國音樂家協會會員。4歲開始跟名師學琴、多年嚟沁潤喺音樂海洋。之後讀過中國電子科技大學、中央音樂學院同四川音樂學院，有作曲碩士學位，攞過好萊塢著名音樂人Hans Zimmer，Scott Smalley等大師嘅指導。
《Bang Bang》係由英國歌手Jessie J、美國歌手艾尼安娜格蘭德同美國rapper Nicki Minaj一齊唱嘅歌。隻歌喺2014年7月29號由Lava唱片同聯眾一齊發行，並成為Jessie J第三張錄音室專輯《Sweet Talker》嘅第一隻單曲。
同時，隻歌做咗艾尼安娜格蘭德第二張錄音室專輯《My Everything》嘅豪華版加曲同呢張專輯嘅第三隻單曲。2015年8月，《Bang Bang》被美國唱片業協會認證做五白金。2016年，呢隻單曲喺美國賣咗320萬份。
《Bang Bang》喺英國單曲榜空降第一，並喺包括加拿大、澳洲、愛爾蘭同美國在內嘅14個國家嘅榜單入面入咗頭十名。 單曲被提名做2015年第57屆格林美獎最佳流行組合/團體表演，並喺2015年兒童選擇獎上攞到最受喜愛嘅歌曲獎。
由佢加盟索尼音樂後，韓雪第一次出個人唱碟。專輯主打同名歌《飄雪》係翻唱日本歌手中島美嘉嘅冠軍曲《雪花》，原歌曲比較難唱。而呢次翻唱就重新填詞，去符合公司想打造「玉女掌門人」嘅理念，拍MV仲營造咗一幅夾雜情愛，雪花飄零嘅音樂畫面。
《新世界》除咗以數碼專輯喺2020年4月8號喺網易雲音樂出之外，同時仲有兩版實體專輯，《火星豪華珍藏USB版》同《降臨地球雙CD版》。前者喺2020年5月11號喺天貓嘿喲旗艦店首發，後者就原定喺2020年6月15號出，而後因生產工序原因，順延到6月30號出。
迪瑪希·庫達依別列根，係哈薩克歌手，阿克托比大區阿克托比人，5歲就以歌手身份參加音樂學院嘅比賽。6歲參加哈薩克「Айналайын」全國大賽鋼琴組獲提名。佢係2015年歐亞歌手大賽第1位，2016年出咗首張個人專輯《Dimash Kudaibergen》，2017年1月加盟湖南衛視《歌手2017》、為首發歌手，喺4月15號決賽獲得亞軍。
迪瑪希·庫達依別列根喺哈薩克嘅音樂家入面出世，佢阿爺係韋冬不拉演奏者，阿嫲係歌手，兩位都係從事音樂方面嘅工作。個名喺哈薩克文係「神嘅禮物、天賜之子」噉解。由於哈薩克有古老嘅「還子」習俗，長孫交由阿爺阿嫲養。
2017年3月27號，出席「第24屆東方風雲榜音樂盛典」，重喺「愛回收」環節中捐出咗自己喺湖南衛視《歌手》第1期所著嘅西裝外套，重由京東拍賣平台進行公益拍賣，而所得嘅善款就全部捐贈畀關愛血鉛兒童基金會。
獅子LION，舊名獅子合唱團係歌手蕭敬騰喺出道8年後所組織嘅搖滾樂團，2016年9月12號出道。起源係佢蕭敬騰喺籌備一張搖滾走向嘅個人專輯搵力Q編曲，做咗幾首歌後覺得唔用樂團方式呈現會唔夠真實，都令稱做搖滾歌手嘅佢覺得說服力唔夠，跟住同公司溝通後圓咗出道多年嚟嘅樂團夢。
團名由來係Lion呢首歌喺Demo階段重未填詞，但副歌嘅旋律好似Lion發音，最後就討論出用簡單直接有力嘅Lion做團名。2017年1月，加盟湖南衛視《歌手2017》、為首發歌手，喺4月15號決賽攞季軍。
蕭孋珠嘅爸爸鍾意國樂，夜晚得閒會拉胡琴自娛，蕭孋珠因此亦都鍾意國樂。蕭孋珠國小五年級時加入該校國樂團，學嘅係揚琴，曾經代表嘉義市參加台灣省全省國樂比賽獲得冠軍。蕭孋珠國中畢業後，全家搬到台北市，佢考入中國文化學院音樂專修科國樂組，主修聲樂，副修揚琴。
某年暑假，佢參加歌林唱片舉辦嘅「歌林之星」歌唱比賽，以高亢圓潤嘅嗓音連過六關，最後以閩南語歌曲《送君珠淚滴》同黃梅調歌曲《郊道》獲得冠軍，獲得獎金新台幣三萬元同一部歌林公司彩色電視機，而且同歌林唱片簽下兩年唱片合約，當時佢18歲。
蕭孋珠嘅嗓音比當時台灣其他女歌手豪邁，佢成為咗唱愛國歌曲同武俠連續劇主題曲嘅熱門人選。佢原唱嘅愛國歌曲有《風雨生信心》等，佢原唱嘅武俠連續劇主題曲有《萬古流芳》、《飛燕驚龍》、《大漢兒女》等。1979年3月5號，中視開始喺每日開播時固定播放佢原唱嘅歌曲《美好的今天》，稱為「開播曲」。
蕭孋珠以唱國語歌曲為主。1980年代後半期，佢亦兼唱閩南語歌曲，喺歌林唱片發行兩張閩南語唱片《閩南情》同《盛情女子》。佢離開歌林唱片之後，跳槽巨星唱片，發行國語專輯《流星戀曲》、國語專輯《得不到的愛情》、閩南語專輯《黃昏的海岸》等，成為佢歌唱事業最後作品。
劉家昌童年時因日本侵華戰亂動盪而移居韓國仁川，中學時代做職業演唱，新竹中學畢業，1962年做僑生到台灣讀國立政治大學政治學系，1966年同台灣知名女星江青結婚，兩個人生咗一個仔劉繼鵬，不過喺1970年就離婚。
之後，佢喺台灣演藝圈創作大量流行曲，電影配樂同做演員、電影導演等。1972年佢以《晚秋》電影成名，1975年嘅愛國電影《梅花》更令佢喺台灣家喻戶曉。之後，佢開始追電影界亞洲影后甄珍。劉家昌同甄珍喺美國結婚，但當時甄珍父母全家人都冇參加佢哋嘅婚禮。
1979年，劉家昌因谷名倫墜樓事件離台，定居美國。1980年代，創辦歐帝威唱片，發行自己嘅專輯《在雨中》等。1982年喺美國同甄珍合作經營旅館，1999年返台灣再發展有線電視頻道業者八大電視同博新多媒體，並參與中國國民黨嘅政黨活動。
《Liberian Girl》係美國歌手米高積臣出嘅第九隻單曲，亦係佢1987年《Bad》唱碟入面嘅一隻歌。隻歌喺1983年就寫好咗，原本諗住放喺The Jackson 5《Victory》嘅唱碟入面去出歌。
《Hello》係Lionel Richie嘅歌。呢隻歌出自佢第二隻唱碟《Can't Slow Down》嘅第三隻單曲，喺1984年出。呢隻歌喺告示牌三個榜單度排第一。喺告示牌百大單曲榜排咗兩個禮拜第一，喺R&B同熱門嘻哈歌榜排咗三個禮拜第一同埋喺當代成人單曲榜排咗六個禮拜第一。
2001年，佢攞到出名音樂製作人Renat Gaisin嘅親筆簽名後就決定入行。佢早年喺電視節目嘅比賽幫過迪馬斯編曲過《Korkemym》同《Saz Alemi》。2015年，攞到西哈薩克斯坦州最佳年輕男藝術家文憑。
《I'll Be There》係美國樂隊The Jackson 5喺1970年出嘅單曲，呢隻歌攞過全美5個禮拜嘅冠軍。佢重新詮釋後嘅版本都攞咗2個禮拜嘅冠軍，係佢第6隻全美冠軍單曲，呢隻單曲喺英國最高成績係第2名。
酷狗音樂係一款P2P音樂共享軟件同音頻媒體播放軟件，可以實現音樂同音樂MV嘅搜索、下載同播放。酷狗隸屬於廣州酷狗計算機科技有限公司，公司2004年喺廣州成立。打開軟件時嘅經典提示語係「Hello！酷狗」。
2015年7月酷狗推出新嘅音樂推廣方式，用戶可以花100蚊人民幣令酷狗進行用戶嘅個人演唱推廣，每個被推廣人嘅價格係0.1蚊，100蚊最多可將歌曲推廣畀1000人。2015年8月10號酷狗舉行「星夢工程·造星計劃」發佈會，宣布培養有潛質嘅明星。
2015年8月時酷狗有7億用戶，平台日播放量達到30億次，旗下有繁星網、5sing原創音樂平台等，係第一大網絡音樂平台，同時同國內外超過500家唱片公司合作起正版音樂庫。2015年9月，易觀智庫《2015年上半年中國移動音樂用戶專題研究報告》調研顯示酷狗移動用戶以28.
2016年7月22號，中國音樂集團同騰訊集團日前一齊宣布，雙方已達成共識對數字音樂業務進行合併。喺呢次交易入面，騰訊把旗下嘅QQ音樂業務同CMC進行合併，透過資產置換股權成為新嘅音樂集團大股東，CMC旗下嘅酷狗音樂、酷我音樂將同QQ音樂成為一家人。
HUB都會台係新加坡收費媒體公司星和視界旗下嘅電視頻道之一，呢個頻道用中文廣播為主，播出嘅節目有綜藝節目、電視劇同埋電視動畫。另外星和視界嘅826頻道顯示+2，表示佢哋會喺兩個鐘後播出825頻道嘅相同節目，但喺2015年7月28號無通告之下面臨關閉。
天下衛視係歷史最耐嘅美國24小時全天候播出嘅華語衛星電視台，喺1989年成立，由臺灣美籍華人財團投資，喺美國洛杉磯創建，原名叫北美電視。天下衛視依家有三個頻道，分別播出國語同粵語嘅節目，包括自製嘅國粵語新聞同埋外購嘅中國大陸、韓國、香港同台灣影劇同綜藝節目。
2014年9月，喺上海杜莎夫人蠟像館嘅安排下，何炅嘅蠟像喺0927期節目中揭幕。何炅係全球第一位親身動手參與蠟像制作嘅藝人，大本營都成為全球首間受邀進入蠟像制作工坊採訪拍攝嘅媒體，一同前往嘅吳昕都難得製作咗手部蠟像，珍藏紀念。
節目啱啱開始以娛樂性為主，以娛樂休閑為主導，特別注重參與性，既有場內嘉賓同觀眾嘅現場參與，又有場外電視觀眾嘅熱線參與。2007年成為主題性綜藝節目，主要邀請偶像明星來遊戲、訪談、互動遊戲等，令收視率節節高升。
《我想和你唱》第三季，係中國大陸湖南衛視喺2018年第二季度推出嘅一檔星期五黃金檔音樂互動綜藝節目，接檔節目《歌手2018》。節目依舊由《我想和你唱》系列節目製作人王琴同佢團隊打造，並依舊由汪涵、韓紅一齊主持，音樂總監係中國大陸音樂人趙兆，首期節目喺2018年4月2號喺湖南大眾傳媒職業技術學院錄製，同埋喺2018年4月28號首播。
第三季嘅賽制將會喺互動性同音樂性上面作出全新升級，並新增「Call Out」、「十秒同框合唱」同埋「想唱KTV」三個星素互動環節。每星期將有一位明星上載自己嘅合唱徵集影片，觀眾可透過全民K歌同埋戰略合作平台參與影片合唱，重可以透過韓束官方微博、抖音APP、新浪微博、網易新聞用戶端、寶聲科技、湖南交通電台、年代音樂電台、荔枝FM等平台參與報名。
節目組會從呢位明星嘅參與者入面選出幾十位嚟到現場，每位參與者有十秒鐘嘅時間同明星同框合唱。十秒同框合唱環節過後，現場將會宣佈六位進入第一輪互動，之後進入30秒同框合唱環節。30秒同框合唱環節過後，六位素人嘉賓將進入第二輪互動，即「想唱KTV」環節，之後明星將會從六位入面揀兩位做演唱拍檔候選人，並分別同兩位進行「一對一圓夢合唱」環節嘅綵排。
儘管節目組聲稱《我想和你唱》係個幫歌迷圓夢嘅舞台，且參與節目嘅素人嘉賓都係出自平凡崗位上嘅普通人，但喺呢季節目入面有多位素人嘉賓係《The Voice 決戰好聲》第一季嘅學員，比如喺第一期節目入面同蔡依林同台合唱嘅丹尼爾、第四期節目入面同莫文蔚同台合唱嘅張旻華、第五期節目入面同鳳凰傳奇同台合唱嘅林珈含、第七期節目入面同田馥甄同台合唱嘅翁奕傑，同埋喺第八期節目入面同華晨宇同台合唱嘅闇鴻麟同龔傑尉。
《This Christmas Day》係英國歌手Jessie J嘅第五張錄音室唱碟同第一張正式嘅聖誕唱碟。喺2018年10月26號由聯眾唱片發行。呢張唱碟係佢分咗四部分嘅第四張專輯《R.O.S.E.
」喺老母同城家嘅努力下，原本已慢慢行出窮困簡陋嘅生活，國小四年級移民過星加坡，後再返到中壢，但係12歲嗰陣，老母畀人陷害，積蓄一下子冇嗮，張韶涵成家變賣房產，喺阿爺資助下，用剩返嘅少少財力離開傷心地，移民加拿大溫哥華，希望可以從頭來過。
1994年，12歲嘅張韶涵嚟到加拿大後，因為老豆患心臟病做唔到嘢，加上屋企仲有一個細佢九歲嘅細佬要照顧，於是開始半工讀，喺過餐館、泡沫紅茶店同服裝店等地打工，或同好友一齊喺路邊舉起「CAR WASH」嘅牌兜客洗車賺錢。
1997年，15歲嘅張韶涵開始報名參加各式各樣嘅歌唱比賽，並開始堅持不斷自我訓練，包括練唱，姿態，同練跑訓練肺活量，呢個訓練持續咗三年。佢首場比賽揀咗張雨生嘅《沒有煙抽的日子》失利後，決定之後繼續挑戰同樣嘅歌，直到成功為止，因此喺跟住落嚟嘅所有比賽，佢就齋唱一隻歌。
1999年，17歲嘅張韶涵喺經歷廿幾場失敗後，佢攞到「加拿大中廣流行之星」華人組嘅冠軍，嗰刻，佢就下定決心將歌手當做人生目標。嗰時，佢比賽嘅錄影帶被音樂製作人林隆璇睇到，佢發現韶涵聲音入面嘅未來性，並提議佢返台灣發展。
返到台灣後，張韶涵喺林隆璇嘅介紹下周圍同唱片公司求機會，但過程唔係好順利，佢不斷被唱片公司拒絕。佢回憶，呢段期間佢同老母成日做嘅嘢，就係喺西門町街頭遊蕩，等電話響。2000年，已經喺台灣搵機會一年幾嘅張韶涵，喺同福茂唱片嘅張耕宇總經理傾完後，佢終於簽約，做咗福茂唱片嘅簽約藝人。
2003年5月，張韶涵出演電視劇《海豚灣戀人》，再做第一女主角，飾演一名出身貧窮但努力奮鬥，最終做咗歌手嘅女仔。佢喺劇到唱《Journey》同《遺失的美好》，令觀眾初次體驗到張韶涵令人驚艷嘅歌聲。於是，《遺失的美好》做咗佢嘅成名曲，亦做埋佢進軍歌壇嘅一大契機，而《海豚灣戀人》嘅收視佳績都令佢企穩一線電視偶像劇女主角嘅地位。
2004年1月6號，張韶涵出首張個人音樂專輯《Over The Rainbow》，正式以歌手身分出道。代表作有《遺失的美好》、《寓言》等。2月，喺Hito流行音樂獎頒獎典禮中獲頒年度票選最受歡迎女新人獎。
12月1號，張韶涵出第二張個人音樂專輯《歐若拉》，預購即破五十萬，總銷售量破百萬。代表作有《歐若拉》、《手心的太陽》、《快樂崇拜》等。2005年5月，張韶涵以《歐若拉》入圍第16屆金曲獎最佳國語女歌手獎。
2006年1月，張韶涵出第三張個人音樂專輯《潘朵拉》，以奇幻童趣做元素，展現有別於以前嘅音樂風格，並首次嘗試舞蹈。代表作有《隱形的翅膀》、《口袋的天空》等。其中，《隱形的翅膀》做咗張韶涵嘅代表作，係而家最有代表性嘅華語歌之一，並被先後翻拍同名電影、同名電視劇、翻唱英文版、做咗中國高考作文題目等，遠遠超越一般流行歌嘅影響力。
而專輯收錄嘅另一隻歌《口袋的天空》都入選日本教材，被收錄喺日本日中通信社出版嘅書《通過唱歌記住中國話》入面。2月，張韶涵出演電視劇《愛殺17》，做女主角，並首次挑戰一人分飾兩角。呢個劇題材恐怖懸疑，喺嗰時台灣影視圈嘅先驅。
同時以新專輯入面嘅《隱形的翅膀》同《口袋的天空》做主題曲。同年，張韶涵以呢部劇入圍第41屆金鐘獎戲劇節目最佳女主角獎。4月，張韶涵嘅歌《香水百合》被日本公共廣播電視台NHK評選做該年度《NHK中國語會話》節目主題曲，從四月開始成年透過電視台節目喺日本播。
6月，張韶涵以《潘朵拉》入圍第18屆金曲獎最佳國語女歌手獎，都同時入圍馬來西亞當地華語樂壇權威性大獎2006「娛協獎」「國際組」20強。8月11號，張韶涵生涯首場巡迴演唱會《百變新勢力世界巡迴演唱會》喺上海開始。
2007年1月，張韶涵出第四張個人音樂專輯《夢裡花》，專輯風格帶有古典嘅味道，因專輯嘗試幾種造型，佢就咁拎到「亞洲百變天后」嘅封號，同時都係記者會上發佈3月尾將首次上台北小巨蛋搞世界巡迴演唱會。2月頭，驚傳張韶涵同阿媽被黑道同親人威脅成四個月，起因係張韶涵阿爺留低中壢幾百坪土地嘅繼承權，福茂唱片出面證實咗呢件事，張韶涵阿媽去咗警局備案。
9月，張韶涵出演電視劇《公主小妹》，做女主角。並以呢個作品入圍第43屆金鐘獎戲劇節目最佳女主角獎。12月14號，張韶涵出第五張個人音樂專輯《Ang 5.0》，請咗幾位出名音樂創作人一齊打造呢張專輯，有周杰倫、方文山、蔡健雅、韋禮安。
2009年9月頭，喺張韶涵就嚟出第六張個人音樂專輯《第5季》之前，佢阿媽同周刊爆料張韶涵棄養等嚴厲指控，逐漸成為街頭巷尾議論嘅話題，相關新聞越演越烈，好多新聞台唔分時段轉播呢個傳聞，甚至喺電視節目討論，漸漸掩蓋仲受到社會關注嘅八八風災等新聞。
10號，張韶涵出面否認棄養，表示之前賺嘅錢都直接匯入阿媽帳戶，出國養病期間阿媽並冇去照顧佢，返國後發現阿媽已搬走，積蓄都被帶走。24號，張韶涵親自出面開記招，出示結果係陰性嘅尿檢報告，證實並冇吸毒，強忍淚水錶示之前嘅指控都唔係事實。
2010年5月1號，做2010年世界博覽會代言人，唱世博會吉祥物動畫片《海寶來了》主題曲同世博主題秀「城市之窗」同名主題曲《城市之窗》。5月15號，開始佢生涯第二場巡迴演唱會，叫做《潘朵拉星球世界巡迴演唱會》，喺北京、上海、廣州同香港等多地開唱。
2011年1月19號生日嗰日，張韶涵父母、舅父同外婆帶住記者去國軍桃園總醫院外探喺龍潭服役緊嘅張弟，希望藉此聯絡張韶涵，細佬擔心父母搵麻煩所以請朋友陪，點知雙方發生口角同肢體衝突鬧上警局。事後，張韶涵朋友爆料話韶涵自細喺家暴陰影下大，父母要求阿女買屋並每月畀新台幣100萬元等，張舅同遠房親戚就call in到電視節目指控，但言談內容說詞反覆，令社會大眾懷疑佢可信度，輿論漸漸變做同情張韶涵。
而張母控告張韶涵教唆傷人，檢方都宣布唔起訴。1月21號，發行去西班牙拍嘅個人寫真書《美麗的游離》，共有限量黑白版同一般版。2月18號，發佈《傷日快樂》單曲，搭配偶像劇《幸福最晴天》片尾曲。11月，張韶涵宣布終止同福茂唱片長達十年嘅合約，但福茂唱片認定合約未到期，同青田音樂聯合向張韶涵求償新台幣3465萬。
張韶涵反駁話，佢同青田公司約定5年內錄製10張專輯，但平均約1年7月先出得1張，明顯違反唱片巿場慣例，同埋青田公司未經佢同意，擅自將演藝工作委託光合作用公司，再由光合作用公司轉畀福茂公司，佢有權解約。
2012年2月，張韶涵成立個人經紀公司天涵音樂，佢個妹做負責人。5月，喺電影《影子愛人》演出美惠子一角。7月，張韶涵加盟美妙音樂，單曲《That girl》喺YouTube上曝光，短短五日點閱率就破百萬次。
2013年1月19號生日嗰日，成立個人女鞋品牌Temptation Styles，親自做設計師，圓咗除歌手以外嘅第二個夢想。藝人恬妞、吳青峰、安心亞、關穎、名媛楊欣等人幫佢站台。其中，恬妞係張韶涵出道前喺加拿大溫哥華參加歌唱比賽時嘅評審，兩人已有深刻友誼。
2014年3月7號，推出第八張個人音樂專輯《張韶涵》。新專輯結合機械人同女神嘅概念，傳達無論科技點變，「愛」先係唯一解答嘅訊息。4月14號，張韶涵喺北京出席驚悚電影《碟仙詭譚2》開鏡記者會。5月，張韶涵同前東家福茂唱片同青田音樂嘅合約糾紛一審判決出爐，台北地院認為張韶涵有權主動解約，只要還2011年青田畀佢嘅4萬蚊酬勞，全案有得上訴。
5月27號，張韶涵同認識十幾年嘅好姊妹Twins成員鍾欣潼合唱《完整愛』》並拍MV同同名微電影，收錄喺鍾欣潼2014年同名EP《完整愛》，上咗QQ音樂巔峰榜流行指數No.2、iTunes國語流行單曲榜No.
2016年1月20號，喺湖南衛視播出嘅《尋找愛的冒險》首次嘗試古裝扮相，特別出演夏以柔一角，並唱片尾曲《把你信仰》。6月18號，喺湖南衛視播出嘅《我想和你唱》第一季，張韶涵喺節目唱嘅《歐若拉》引起全民回憶。
嗰日播完後，關鍵字「張韶涵」登頂微博實時熱搜榜，隔日隨即登頂微博名人榜，為時幾日。2016年9月28號喺星加坡拍《NÜYOU女友雜誌》。7月6號，加盟海蝶音樂，公佈第九張個人音樂專輯《全面淪陷》中嘅首波主打《再見之前》，並做呢張MV導演，做咗佢MV導演處女作，《再見之前》MV短短兩日YouTube突破百萬點擊率。
7月9號，好耐冇返到家鄉台灣公開演出嘅張韶涵，喺花蓮戀夏嘉年華亮相，喺壓軸演出。7月21號，張韶涵出第九張個人音樂專輯《全面淪陷》，由海蝶音樂發行，並喺專輯首次做專輯製作人，7月23號喺台北小巨蛋搞《純粹世界巡迴演唱會》台北場，並隔日喺西門町搞新專輯《全面淪陷》簽唱會。
2017年3月10號，生涯第二部主演電影《碟仙詭譚2》喺中國上映。7月2號，參加喺中國北京工人體育場搞嘅「ofo輕睞演唱會」，參與歌手有孫燕姿，王心凌，飛兒樂團，戴佩妮，徐懷鈺等歌手。8月，張韶涵同前東家福茂唱片同青田音樂嘅合約糾紛二審判決出爐，都係認為張韶涵有權主動解約，並駁回青田音樂嘅上訴，但需要再還福茂唱片新台幣63萬嘅造型費，全案有得上訴。
9月3號、10號參加江蘇衛視《蒙面唱將猜猜猜》第二季節目，唱《眼淚》、《屋頂》、《是否愛過我》、《復刻回憶》。9月9號，參加時尚芭莎慈善夜。9月23號，相隔一年嘅《純粹世界巡迴演唱會》第二階段「純粹REMIX」喺北京首都體育館開始，第二階段共9場，最尾嘅深圳站喺2018年1月20號。
2018年1月，加盟湖南衛視《歌手2018》，為首發歌手，喺總決賽第一輪出局。喺比賽入面，佢同時做主持人，張韶涵喺第二期節目以《阿刁》驚豔四座，唔單止攞到現場觀眾票選第二名，單曲發行後仲喺QQ音樂平台達到2.
1億次嘅點播量。YouTube點閱率都突破1400萬次，做咗YouTube臺灣2018年熱門影片第五名，堪稱《歌手2018》最成功嘅翻唱歌曲之一，並列為中國QQ音樂金曲榜第一名成幾個禮拜，亦陸續喺中國嘅《酷狗》等各大音樂平台登頂。
經過幾輪淘汰後，喺總決賽第一輪止步，但最終攞到節目前七強嘅成績。節目令佢人氣再次高漲，不斷收到各方邀約，令佢迎嚟事業嘅第二春，並喺同年錄製中國大陸主流綜藝節目《快樂大本營》。4月，雜誌《STARS生活美學誌NO.
10》，國際版喺北京發行。4月10號，拍《新娘BRIDES》雜誌。4月21號，喺浙江衛視《異口同聲》。5月25號，喺酷狗直播真唱巡迴演唱會演唱。5月27號，張韶涵沉寂多年個家庭糾紛再次浮上檯面，老豆同舅父主動出面接受媒體採訪，再次向張韶涵攞錢，仲話要毀佢事業，但呢件事對張韶涵冇造成明顯負面影響。
6月9號，喺芒果TV《我是大偵探》第十二期收官之戰，做神秘嘉賓。6月15號，喺浙江衛視《奔跑吧》節目做第十期嘅嘉賓，喺節目角色係奔大畢業生同鄭太嫲嫲，喺節目入面同主持群唱《寓言》、《快樂崇拜》、《隱形的翅膀》。
6月16號，播出芒果TV《我是大偵探》第十三期收官之戰，喺該節目角色係服務員。7月14號，張韶涵第四次巡迴演唱會《旅程世界巡迴演唱會》喺上海梅賽德斯−奔馳文化中心開始第一場，發佈會上公布巡演地點橫跨亞洲、大洋洲、北美洲等27個場次，緊接住喺7月28號，喺西安西安曲江國際會展中心B4館搞咗第二場演唱會。
10月28號開賣《旅程世界巡迴演唱會》台北場，成萬張門票喺兩分鐘內秒殺。10月31號宣佈加場，喺12月14號、15號台北小巨蛋連開兩日演唱會。12月31號張韶涵同時喺北京衛視、東方衛視同旅遊衛視3台參加跨年節目。
2019年3月29號，參加湖南衛視《聲臨其境》第二季節目，同竇驍演繹《媽媽咪呀！》、《里約大冒險2》同《美女與野獸》片段。9月6號，發佈將收錄喺個人第十張專輯《？》嘅首波單曲《引路的風箏》，10月13號，生涯第五次個人巡迴演唱會《寓言世界巡迴演唱會》喺成都開始。
10月22號，參加騰訊節目《知遇之城》。12月22號，開始連續三個星期日參加東方衛視《我們的歌》，同蔣一僑、周華健、肖戰等歌手合作，唱《看得最遠的地方》、《花心》、《Faded》＋《Titanium》、《吶喊》。
同年出席中國中央電視台國慶晚會表演，事件引發兩岸爭議。2021年1月，以常駐音樂合夥人身分加入浙江衛視《天賜的聲音》第二季。2021年2月11號，參加2021年中國中央電視台春節聯歡晚會，唱咗《明天會更好》。
張韶涵喺兩岸政治上被視為親中派藝人，自2010年就非常集中喺中國嘅市場，又曾經多次被邀請上中國中央電視台嘅春晚演出。雖然好多親中派台灣藝人都受到一啲台灣網民嘅非議，但有部份網民就認為當初喺台灣對唔住佢，喺佢同媽媽嘅爭議風波之間好多台灣傳媒都對佢一沉百踩，所以對佢嘅批評比起對其他親中派藝人溫和。
任何的事物都是有兩面性嘛，所以學會看到它好的一面，我就是想把它的這一面告訴大家。」。佢希望可以通過呢張專輯令人知道凡事都有好同壞，人們必須學識去接受佢哋所謂「唔好」嘅嘢，都必須學識從中觀察了解佢嘅「好」。
喺專輯入面嘅十首歌，有三首係佢為咗呢個專輯原創，其中包括《Why Nobody Fights》、《Let You Go》同《卡西莫多的禮物》。除咗為呢張專輯作曲，佢都參與咗呢張專輯個全程製作，都喺近2萬個demo當中揀咗7個收錄入佢嘅專輯度。
《你要相信這不是最後一天》係中國歌手華晨宇為對抗武漢肺炎大爆發而寫嘅一隻歌。由華晨宇作曲、演唱，裴育填詞，喺2020年2月21號《歌手·當打之年》第三期節目第一次演唱。2020年2月25號上晝10點喺網易雲音樂正式發行。
作為湖北人嘅華晨宇，佢對呢次疫情好有感覺。呢隻歌嘅歌詞寫住患者由絕望到希望，例如由「末日黃昏」去到「感受溫暖」。佢喺歌詞入面都想畀患者覺得佢哋係充滿希望、畀佢哋信心，例如「只為了更好的遇見，那一天值得等待，那一眼，滿載星海」。
《全員加速中》版權引進自日本富士電視臺綜藝遊戲節目《全員逃走中》，係湖南衛視引進版權並製作首播嘅實境戶外遊戲節目。節目由監制洪濤一齊許可、都艷、劉蕾、張丹丹四個團隊製作，首季由于正工作室做綜藝總編劇。
《我們來了》第一季，又名《偶像來了》第二季，係中國大陸湖南衛視喺2016年第三季度推出嘅一檔星期五黃金檔女神生活體驗類真人騷節目，亦係2016湖南衛視節目巡禮重點推介嘅一檔節目。節目由《偶像來了》同《我們來了》系列節目製作人陳汝涵同佢團隊打造，2016年6月17號啟動錄製，2016年7月22號開始逢星期五夜晚8點20分接檔《全員加速中第二季》播出。
全新推出嘅《我們來了》喺節目理念、內容策劃、製作編排等方面都比《偶像來了》有全新嘅調整同升級。一係節目將畀每一站特殊嘅女性氣質，透過唔同地域嘅差異化詮釋新嘅東方女性之美。二係喺原有嘅「兩日一夜」記錄式拍攝嘅基礎上融入體驗比拼機制，每站多元。
《真正男子漢》，原名《真正的男人》，係中國大陸湖南衛視製作嘅大型國防教育特別節目。節目版權引入自韓國MBC電視台，係繼《我是歌手》、《爸爸去哪兒》之後，湖南衛視第3個引入MBC版權嘅節目。《真正男子漢》每期時長90分鐘，按季播出。
第一季節目由濟南軍區、八一電影製片廠同湖南衛視一齊製作，共12期，原定喺2015年4月10號開始逢星期五夜晚10點接檔《我是歌手第三季》播出。因軍隊合作方對節目嘅審核太長，第一次就提咗100幾條修改意見，審核一路都未完，節目首播被迫比原計劃推遲咗幾個星期，最終喺2015年5月1號播出。
第二季節目由空軍政治部電視藝術中心同湖南衛視一齊製作，共14期，喺2016年10月21號開始逢星期五夜晚8點20分接檔《我們來了第一季》播出。第三季節目由海軍政治部電視藝術中心同湖南衛視一齊製作，共12期，計劃喺2017年10月27號開始逢星期五夜晚8點20分接檔《我們來了第二季》播出。
《真正的男人》原本係韓國MBC電視台逢星期日晚播出嘅綜藝節目，喺2013年首播。湖南衛視繼《我是歌手》同《爸爸去哪兒》之後，喺2014年繼續引入MBC嘅節目版權，並喺2015年啟動該節目嘅製作，但製作過程比起之前節目重保密。
為咗節目嘅全方位多角度真實記錄，製作方用成30個跟拍機位，攝影機有94個，用咗娛樂節目入面好少用到嘅超高速攝影機，完美拍攝子彈出膛嘅軌跡。節目成個拍攝團隊有200人，需要輾轉喺唔同兵種，深入草原、深山等險惡環境進行前期踩點。
北京時間2015年3月24號下晝1點半左右，王寶強喺《真正男子漢》炮兵站獨木橋大作戰環節嘅錄製入面，俾劉昊然推落獨木橋而唔小心扭傷右腿，而被緊急送去衛生隊接受治療，節目拍攝被迫中止。之後，王寶強被送去附近嘅醫院進行檢查，確診係右腿骨折，需進行進一步治療。
北京時間2016年10月28號下晝5點30分左右，孫楊喺自己嘅個人微博發文話，真人騷關鍵係按照劇本演，當佢喺節目入面認真做自己嘅時候，就被節目組一而再再而三地忽悠，疑似質疑節目環節設計嘅真實性，然而呢個微博喺發布冇耐後就被刪除。
喺2016年12月16嘅播出嘅第二季第9期節目入面，沈夢辰被安排同孫楊一組，黃子韜被安排同佟麗婭一組，兩組需進行一場長僚機協同作戰對抗賽，比賽完之後成績墊底嘅學員被淘汰，無緣跟住落嚟嘅飛行實踐。由於沈夢辰、孫楊組喺比賽入面優勢較明顯，而佟麗婭就受身體素質所限，根本完成唔到比賽。
《我們來了》第二季，又名《偶像來了》第三季，係中國大陸湖南衛視喺2017年第三季度推出嘅一檔星期五黃金檔女神生活體驗類真人騷節目，亦係2017湖南衛視節目巡禮重點推介嘅一檔節目。節目由原《偶像來了》同《我們來了》系列節目執行製作人劉昕領銜原陳汝涵團隊打造，2017年7月13號啟動錄製，2017年8月4號開始逢星期五夜晚8點20分接檔《七十二層奇樓》播出。
第二季嘅嘉賓構成較第一季有所升級。除保留原有嘅兩名主持人兼隊長之外，呢季喺女嘉賓嘅選擇上比第一季更多元化。除咗會邀請演藝界知名人士參加節目之外，亦會邀請一部分嚟自其他職業嘅中國90後女性精英，年齡喺18歲－27歲之間。
呢季參加節目嘅女嘉賓共有10位，其中包括6位偶像隊員同4位素人隊員，以分組對抗嘅模式進行。通常情況下兩組各有一名隊長、三名偶像隊員同兩名素人隊員，新加入嘅素人隊員將同偶像隊員一齊進行兩日一夜嘅對抗任務。
第二季嘅製作團隊重係負責《偶像來了》同《我們來了》系列節目嘅陳汝涵團隊。同第一季唔同嘅係，由於陳汝涵已經喺2017年年頭接替就任天娛傳媒總經理嘅肖寧做湖南廣播電視台節目交易管理中心主任，所以呢季嘅總導演就由原擔任執行導演嘅劉昕接任。
《嗨唱轉起來》係中國大陸湖南衛視推出嘅一檔音樂互動綜藝節目，嗰個節目係湖南衛視嘅原創節目，由製作過《百變大咖秀》、《全員加速中》、《幻樂之城》嘅安德勝工作室同製作《快樂大本營》嘅劉偉工作室一齊製作，係兩支團隊繼「快樂家族音樂節」之後再次合作，主打全民解壓式音樂派對，音樂總監為中國大陸音樂人陳偉倫。
《誰是寶藏歌手》，原名《一席之地》或《挺聲而出》，係中國大陸湖南衛視推出嘅一檔音樂唱演類綜藝節目，該節目係湖南衛視嘅原創節目，由製作過《聲入人心》嘅任洋團隊打造，節目邀請26位專業歌手隱藏自己嘅名展示音樂作品，攞到推薦人嘅認可並上公演舞台。
《誰是寶藏歌手》拋棄傳統音樂綜藝嘅晉級、淘汰賽制，節目由幾千位歌手入面去揀26位專業歌手，26位歌手同各種符號代替自己嘅名展示音樂作品，攞到推薦人嘅認可並登上推介舞台面對觀眾公演。節目聚焦音樂本身，目的係向觀眾推薦華語樂壇被埋沒嘅寶藏歌手同寶藏音樂，為寶藏歌手提供展示個人才華嘅舞台。
展示舞台階段實行輪值推薦制度，每期由四位輪值推薦人畀各自嘅展示條件，符合展示條件嘅歌手依次序向推薦人展示音樂作品。而喺推介舞台階段，推薦人喺歌手開始唱之前輪流同觀眾對自己鐘意嘅歌手去推薦同介紹，之後歌手將喺場內演唱，觀眾就喺場外聽音樂，並根據自己嘅喜好決定係唔係入場當面支持歌手嘅舞台，每位觀眾每場競演只有四次入場內睇表演嘅機會。
呢期係《誰是寶藏歌手》嘅第四場競演，為第一場揭名舞台嘅上半場。第四期，喺北京時間2021年5月6號錄製，2021年5月14號夜晚8點10分喺湖南衛視播出。呢場26位歌手互選組成13個演唱組合並合作表演，推薦人將喺每組表演完後一齊商量決定係唔係有歌手可以揭曉自己個名。
補位歌手揭名舞台喺第二場揭名舞台開始前錄製。第二場揭名舞台由已揭名歌手同未揭名歌手結對合作表演，並為未揭名歌手揭名。第一場揭名舞台完後，八組單揭名組合都揀咗繼續合作，兩組雙揭名組合要由剩低六位未揭名歌手入面各揀一位去合作表演。
呢期係《誰是寶藏歌手》嘅第八場競演，為第三場揭名舞台嘅上半場。第八期，喺北京時間2021年6月2號錄製，2021年6月11號夜晚8點10分喺湖南衛視播出。呢場由20位已揭名歌手組隊合作表演，並為七位未揭名歌手揭名，何亮辰喺呢場退賽。
呢期係《誰是寶藏歌手》嘅第十場競演，為同曲對唱舞台嘅上半場。第十期，喺北京時間2021年6月10號錄製，2021年6月25號夜晚8點10分喺湖南衛視播出。呢場由推薦人由27位歌手入面揀16位組成八個演唱組合，並透過各自嘅編曲同演唱呈現同一隻歌，推薦人將喺每組表演完後一齊商量去揀一位歌手進入聯名舞台，攞到同推薦人合作表演嘅機會。
呢期係《誰是寶藏歌手》嘅第十一場競演，為聯名舞台嘅上半場。第十一期，喺北京時間2021年6月17號錄製，2021年7月2號夜晚8點10分喺湖南衛視播出。呢場由八位歌手跟次序獨唱表演，推薦人將喺每組表演完後用有冇喺邀請函上籤名嘅形式決定係唔係同該歌手達成合作意向，若幾位推薦人同時喺邀請函上籤名就交畀歌手做選擇，歌手同推薦人將喺達成合作意向後正式進入聯名舞台並合作表演。
呢期係《誰是寶藏歌手》嘅第十三場競演，為「高光之夜」。第十三期，喺北京時間2021年7月3號錄製，2021年7月16號夜晚8點10分喺湖南衛視播出。呢場由28位歌手組成七個四人演唱組合並跟次序合作表演，推薦人將喺每組表演完後一齊討論揀出一位高光代表上高光席位。
《時光音樂會》第一季，係中國大陸湖南衛視推出嘅音樂綜藝節目。節目邀請譚詠麟、林志炫、 鳳凰傳奇、許茹芸、張杰、郁可唯作為常駐嘉賓，擔任「時光音樂人」，並邀請任賢齊、孟庭葦等飛行嘉賓擔任時光好友。呢季節目由荒井十一擔任音樂總監。
《青年π計劃》，原名《全民歌手2023》，係中國大陸湖南衛視同芒果TV一齊推出嘅一檔青年共創音樂競演綜藝節目，由芒果TV副總裁吳夢知領銜執導，芒果TV鄒曼妮團隊、李俊浩團隊同湖南衛視《天天向上》工作室聯合打造，音樂總監係中國大陸音樂人陳偉倫，節目邀請一班三十未到嘅音樂少年，通過完成七場唔同主題嘅公演舞台，發掘無限唔循環嘅音樂新力量。
第二場公演為突圍追擊戰，共有六位突圍選手加入比賽，分別為艾薇瑞思、陳樂一、登真尼珍、呂薔、吳卓凡，同埋喺第一場公演中離線嘅童宇。呢場共發放16張通關券，24位選手分為三組雙人對決同六組三人對決，三人對決中突圍選手同鎖定選手進行一對一對決，贏嘅同另一在線選手進行成績對決，突圍選手若挑戰第一人失敗直接離線，若挑戰第二人失敗就進入待機，每組心跳值最高者將攞到優先通關券，所有未攞到優先通關券嘅選手根據個人心跳值排名爭奪其餘七張賽後通關券。
第三場公演為圍攻換位戰，共有六位突圍選手加入比賽，分別為安嶼、梁佳盛、太一、王雨霃、王蒲實同余佳運。呢場共發放16張通關券，16位在線選手分為「藍莓派」同「蛋黃派」兩大陣營，陣營內各分三組對決突圍選手，小組所得心跳值平均分若高過突圍選手就組內攞到一張優先通關券，相反就突圍選手攞到優先通關券，兩大陣營心跳值較高嘅一邊可增發一張優先通關券，最終優勝小組成員根據個人心跳值排名發放通關券，所有未攞到優先通關券嘅選手根據個人心跳值排名爭奪其餘九張賽後通關券。
芒果TV喺2017年8月2號開始逢星期日、星期一中午12點為付費用戶提供節目第一季嘅伴隨紀錄片《中餐廳老友記》，去畀用戶隨時點播收睇。紀錄片嘅內容主要包括節目入面嘅未播片段同精彩花絮，而第三、四、五、六、七季節目亦設有會員專享版。
趙薇喺第一季第1期節目入面買到嘅一款名叫「午餐肉」嘅煙肉罐頭喺呢期節目首播幾個鐘就賣嗮。第二季喺2018年7月20號首播後，喺節目入面出現嘅一隻被擺落餐廳前台，並喺趙薇先行抵達餐廳後重複趙薇講話嘅名叫「復讀雞」嘅玩具喺節目開播幾日就賣嗮。
第六季錄製期間，錄製地存在不法分子透過網絡渠道非法高價售賣顧客報名名額嘅現象。對此，節目組喺2022年7月18號透過官方微博發表聲明，譴責高價售賣顧客名額嘅行為，並表示任何非正規渠道攞到嘅報名名額都無法進入餐廳，節目組亦唔會透過任何途徑收取報名費用。
第三季前3期節目播出後，店長黃曉明喺節目入面獨斷專行嘅處事方式受到廣大網友熱議同負評。佢喺節目入面爆出嘅經典言論，如「這種事情不需要討論」、「我不要你覺得，我要我覺得」、「你覺得不管用，我覺得管用好嗎」，引發部分網友批評，網上重出現咗同佢相關嘅截圖表情包，黃曉明本人亦被冠上「中年王子病」嘅稱號。
第4期節目播出後，店長黃曉明嘅表現較之前形成巨大反轉，有網友指出呢期節目入面有多處片段存在口型同聲音不符嘅現象，疑似節目組試圖透過配音扭轉黃曉明嘅形象，而黃曉明亦被爆出「投資《中餐廳》節目」、「為洗白特意後期配音修改」等傳聞，之後畀黃曉明工作室否認。
《中餐廳》第一季同名主題曲由孟驍作詞，涂逸作曲，趙薇同黃曉明一齊唱，喺節目入面做片尾曲播放，歌曲音頻喺2017年7月25號喺QQ音樂正式上線。另外，由周冬雨主唱嘅另一版《中餐廳》喺周冬雨做輪值主廚嘅第一季第7期節目入面做插曲播放，2017年9月4號喺QQ音樂正式上線。
第三季同名主題曲繼續沿用前兩季嘅旋律同副歌歌詞，主歌部分由葉風重新填詞，經重新編曲後由黃曉明、秦海璐、楊紫同王俊凱一齊唱，新版編曲重喺前奏部分特別加入咗《'O sole mio》嘅旋律，歌曲音頻喺2019年7月26號喺網易雲音樂正式上線。
第四季主題曲係《中國味》，由卡斯柏、張敬豪作詞，卡斯柏、梁根榮作曲，7人版由5位經營合夥人同劉宇寧、卡斯柏一齊唱，2人版由劉宇寧同卡斯柏一齊唱，單人版由卡斯柏演唱，歌曲音頻喺2020年8月28號喺網易雲音樂正式上線。
2017年8月16號，節目組喺長沙搞咗場媒體＆觀眾互動會，5位經營合夥人趙薇、黃曉明、張亮、周冬雨同靳夢佳帶著各自嘅拿手菜一齊亮相，同場外觀眾「零距離」互動。芒果直播、網易薄荷直播、YY直播、百度貼吧等平台全程直播，直播互動累計在線人數超過80萬，留言、點讚、送禮物等互動數超過200萬。
2019年7月23號，節目組喺成都舉行嘗鮮品鑑會，主廚林述巍出席品鑑會並向媒體記者分享咗節目錄製期間嘅經歷同感受，現場重播放咗首期節目嘅部分片段。品鑑會隨後分別喺7月24號同26號喺北京同青島舉行，並分別由秦海璐同黃曉明出席。
《快樂中國·步步高音樂手機·快樂女聲》係中國湖南衛視喺2009年5月1號開始舉辦嘅大眾歌唱選秀比賽，佢前身係2004年開始連續舉辦3年3屆嘅超級女聲，之後因推出快樂男聲嘅關係而停辦，直至2009年先重新啟動賽事。
爸爸去哪兒第一季喺2013年10月11號湖南衛視首播。首集節目播出之後，因為喺網上引起咗極大嘅迴響，首播收視排CSM全國網同29城市網第一，所以湖南衛視宣佈第一集分唔同時間重播，一個禮拜入面夾埋重播咗八次，超過咗之前《我是歌手》嘅6次。
《爸爸去哪兒》第二季，係湖南衛視喺2014年度第三季度推出嘅逢禮拜五晚22點檔親子互動真人騷節目，節目版權引進自南韓MBC電視臺，概念參考自MBC節目《爸爸 你去哪兒》，係嗰個系列節目嘅第二季，由製作人謝滌葵同佢團隊製作。
《一年級》，係中國大陸湖南衛視喺2014年播出嘅親子互動真人騷節目。節目由《超級女聲》同《快樂男聲》創始人夏青監製，《變形計》製作人徐晴，《花兒與少年》節目團隊擔綱製作，拍攝地點喺「湘郡未來實驗學校」，由陳學冬做班主任，宋佳做生活老師。
《爸爸去哪兒》第三季，係湖南衛視喺2015年度第三季度推出嘅禮拜五晚22點檔親子交互真人騷節目，節目版權引進自韓國MBC電視台，概念參考自 MBC 節目《爸爸 你去哪兒》，係嗰個系列節目嘅第三季，由製片人謝滌葵同佢團隊製作。
《偶像來了》，係中國大陸湖南衛視推出嘅一檔女神生活體驗類真人騷節目。節目喺2015年7月25號播「先導篇」，2015年8月1號開始逢星期六夜晚10點接檔《真正男子漢》播出。由於紀念中國人民抗日戰爭暨反法西斯戰爭勝利70周年閱兵式嘅舉辦，節目喺2015年9月5號暫停播出一期。
節目成員包括10名女嘉賓同2名主持人兼隊長，以分組對抗嘅模式進行。2組各有1名隊長同5名隊員，一齊進行2日1夜嘅對抗任務。喺對抗後，所有隊員需要接受錄製個度嘅群眾投票，人氣最高嘅一員將會攞到呢站女神嘅稱號同攞到一個專屬定製皇冠。
《天天向上》係中國大陸湖南衛視嘅一檔室內綜藝節目，2008年8月起首播，節目初頭用傳承中華傳統禮儀文化做主旨，後改版做主題式訪談表演節目，每期會請唔同嘅社會名人同演藝明星做嘉賓參與。節目受到廣大觀眾嘅好評，亦有較高嘅收視率。
《我想和你唱》第一季，係中國大陸湖南衛視喺2016年第二季度推出嘅一檔星期六後晚間檔音樂互動綜藝節目，接檔節目《旋風孝子》。節目由製作過《超級女聲》、《快樂男聲》、《天聲一隊》嘅製作人王琴同佢團隊打造，由汪涵、韓紅一齊主持，音樂總監係中國大陸音樂人陳偉倫，首期節目喺2016年4月18號喺湖南大眾傳媒職業技術學院錄製，同埋喺2016年5月7號首播。
每星期將有三位明星上載自己嘅合唱徵集影片，觀眾可透過芒果直播同唱吧參與影片合唱，重可以透過酷狗音樂、酷我音樂、新浪微博、小咖秀、荔枝FM用戶端、網易新聞用戶端、温莎KTV、星美院線、湖南交通電台等平台參與報名。
節目組會從每位明星嘅參與者入面選出六位嚟到派對現場，六位入面影片點讚數排名前三嘅可透過現場競演爭奪同明星同台合唱嘅機會，明星將會從中揀一位做派對嘅演唱拍檔進行合唱，每星期嘅派對現場重會評出最受歡迎嘅草根嗨唱達人畀音樂獎勵。
根據賽制安排，每組嘉賓喺第二輪演唱結束後，現場觀眾將會有10秒鐘嘅時間為呢組表演點讚，最終按照各組表演所得點讚數嘅多少決定呢期最受歡迎草根嗨唱達人嘅歸屬。但呢個元素屬於比賽性質，違反咗廣電總局關於音樂競唱類節目嘅管理規定，喺第五期節目開播之前俾競爭對手舉報，呢期節目被迫推遲到夜晚10點30分播出。
《一年級，畢業季》係由湖南衛視同上海戲劇學院一齊推出嘅大型原創校園紀實節目。四位明星導師陳建斌、婁藝瀟、張智霖、袁詠儀分別去帶上海戲劇學院畢業班學生同人氣旁聽生組成明星預科班，經過四次嘅挑選，聲，台，形，表嚟去爭畢業大戲嘅公演角色。
《我想和你唱》第二季，係中國大陸湖南衛視喺2017年第二季度推出嘅一檔星期六後晚間檔音樂互動綜藝節目，接檔節目《歌手2017》。節目依舊由《我想和你唱》系列節目製作人王琴同佢團隊打造，並依舊由汪涵、韓紅一齊主持，音樂總監係中國大陸音樂人趙兆，首期節目喺2017年3月30號喺湖南大眾傳媒職業技術學院錄製，同埋喺2017年4月29號首播，歌曲版權由網易雲音樂獨家攞到。
第二季嘅賽制除星素互動環節外，其他環節同第一季基本一樣。每星期將有三位明星上載自己嘅合唱徵集影片，觀眾可透過芒果直播同唱吧參與影片合唱，重可以透過芒果TV、優酷、網易雲音樂、新浪微博、網易新聞、映客直播、温莎KTV、一葉子官方微博、胡桃里音樂、荔枝FM、年代音樂電台、muse短視頻APP等平台參與報名。
節目組會從三位明星嘅參與者入面選出一百位嚟到派對現場，舞台亦將為佢哋設置專門區域，百人嗨唱團作為一方陣營可隨時同明星進行互動。同時，為配合百人嗨唱團嘅到來，節目模式亦進行咗全新升級，取消咗第一季入面原有嘅「6進3」環節，取而代之嘅係透過百人即興互動然後現場宣佈三位進入第一輪合唱，之後嘅「3對1合唱」、「明星3選1」同埋「1對1圓夢合唱」等環節就同第一季一樣，而評選最受歡迎嘅草根嗨唱達人環節就被取消。
喺2017年7月8號播出嘅第十一期節目入面，胡夏嘅第一輪演唱曲目同出場曲原本係《那些年》。但由於《那些年》嘅詞作者九把刀涉嫌參與過「臺獨」活動，導致歌曲未能通過審查，所以胡夏同歌迷嘅合唱VCR同第一輪嘅「3對1合唱」環節喺正式播出版本入面被全數刪除，就連出場曲都被換成《夏至未至》。
而胡夏同三位嗨唱達人喺第一輪嘅「3對1合唱」環節合唱嘅《那些年》喺節目播出之後有過一小段時間可以喺網易雲音樂入面可以搵得到，30分鐘之後就被刪除，之後喺第二日上晝又重新上線，但詞作者九把刀嘅名已經從歌曲簡介入面鏟走。
《親愛的·客棧》，係中國大陸湖南衛視推出嘅一檔經營觀察類真人騷節目，佢係繼《中餐廳》之後，湖南衛視推出嘅第二檔該類型嘅真人騷節目，主要講述兩對伴侶同一位友人利用20日嘅時間一齊經營一間客棧嘅心路歷程，同過程入面發生嘅大小故事，向觀眾呈現兩種愛情最真實嘅生活狀態。
《親愛的·客棧》主要講述兩對明星夫妻或情侶同一位友人利用20日嘅時間一齊經營一家客棧嘅心路歷程，同過程入面發生嘅大小故事，用呢個同觀眾呈現兩種愛情最真實嘅生活狀態。除咗咁，節目組重會邀請神秘嘉賓做「義工」，同5位「主人」一齊完成經營任務。
《親愛的·客棧》同其他真人騷唔同，佢係一檔完完全全嘅觀察類真人騷節目，節目入面嘅所有狀況都由5位藝人自己揀，節目組唔會進行引導同干預。喺節目拍攝過程入面，節目組用咗24小時全程無干擾嘅拍攝方式，記錄所有嘅工作同生活細節。
《我想和你唱》第四季，係中國大陸湖南衛視喺2023年第一季度推出嘅一檔星期五後晚間檔音樂互動綜藝節目，接檔節目《會畫少年的天空》。節目喺原製作班底王琴工作室嘅基礎上新增咗羅新星創新小組一齊整，並由汪涵、沈夢辰、齊思鈞一齊主持，音樂總監係中國大陸音樂人譚伊哲，首期節目喺2023年2月17號喺湖南大眾傳媒職業技術學院錄製，同埋喺2023年3月3號首播。
第四季嘅賽制整體上回歸第二季，並將第三季嘅「十秒同框合唱」升級為「百人合唱」。每星期將有兩位明星上載自己嘅合唱徵集影片，觀眾可透過芒果TV、全民K歌、唱吧參與影片合唱。節目組會從每位明星嘅參與者入面選出100位嚟到派對現場，明星將分別同各自嘅百人想唱團進行合唱，互動環節喺百人合唱前後穿插進行，主持人汪涵亦將以百人想唱團視角全程陪伴式參與節目。
現場互動結束後，節目將進入「三對一合唱」、「明星三選一」同埋「一對一圓夢合唱」三個經典環節。全場演唱結束後，兩位明星將同現場200位想唱團成員一齊完成一首經典曲目。最終，薦樂團成員將從現場200位想唱團成員入面選出一位推送至湖南衛視全新歌唱類選拔節目《青年π計劃》。
呢個賽季喺正式錄製之前新增「想唱熱身局」環節，由歌手同薦樂團成員分為兩組進行遊戲比拼，贏咗嘅隊嘅歌手可以喺一對一圓夢合唱環節攞到優先演唱權或優先揀出場順序，「想唱熱身局」環節嘅內容作為會員加更版逢星期六中午12點喺芒果TV上線播出。
喺2023年2月24號播出嘅精編特別節目入面，由於受到「快樂方程式」代言事件嘅影響，導致除何炅以外嘅快樂家族其他四位成員都唔可以喺在湖南衛視出鏡，所以鑒客團成員李維嘉嘅正面鏡頭被全數刪除，或者用其他觀眾席鏡頭替換，只保留咗佢嘅原聲同埋少量遠景鏡頭。
《我想和你唱》第五季，係中國大陸湖南衛視喺2024年第一季度推出嘅一檔星期五後晚間檔音樂互動綜藝節目，接檔節目《我們的美好生活》。節目依舊由《我想和你唱》系列節目製作人王琴同佢團隊打造，並由朱鋒團隊一齊整，由汪涵、沈夢辰、齊思鈞一齊主持，音樂總監係中國大陸音樂人譚伊哲，首期節目喺2023年12月23號喺湖南大眾傳媒職業技術學院錄製，同埋喺2024年1月26號首播。
第五季嘅賽制同第四季基本一樣。每星期將有兩位明星上載自己嘅合唱徵集影片，觀眾可透過芒果TV、唱吧參與影片合唱。節目組會從每位明星嘅參與者入面選出100位嚟到派對現場，明星將分別同各自嘅百人想唱團進行第一輪合唱，之後由節目組喺百人想唱團入面選出30位同明星進行第二輪合唱，互動環節喺30人合唱之後進行，主持人汪涵亦將以百人想唱團視角全程陪伴式參與節目。
現場互動結束後，節目將進入「三對一合唱」環節，「明星三選一」同埋「一對一圓夢合唱」兩個環節喺呢個賽季就被取消。全場演唱結束後，兩位明星將同現場200位想唱團成員一齊完成一首經典曲目。令外，主持人汪涵重將走出演播廳，每期探訪一組特別嘅素人嘉賓，搵到生活入面嘅歌者，並邀請佢哋參與節目錄製。
《我們來了》，係中國大陸湖南衛視推出嘅一檔女神生活體驗類真人騷節目，前身係2015年製作同首播嘅節目《偶像來了》。第一季喺2016年6月17號啟動錄製，2016年7月22號開始逢星期五夜晚8點20分接檔《全員加速中第二季》播出。
《偶像來了》第一季喺2015年首播後，有唔錯嘅收視同反響，製作單位決定喺2016年製作呢個節目嘅第二季。但由於「偶像來了」嘅商標喺節目正式立項之前已被搶注，唔可以繼續用呢個節目名，節目組隨即喺6月11號透過社群媒體發布改名徵集活動。
《我們來了》第一季嘅兩位隊長分別係湖南衛視知名主持人汪涵同埋演藝界嘅袁弘。參加節目嘅偶像隊員共有8位，分別係中國大陸嘅謝娜、江一燕、奚夢瑤同徐嬌，台灣嘅陳喬恩同香港嘅趙雅芝、劉嘉玲同莫文蔚。節目喺2016年7月22號首播，10月7號播完。
新加入嘅素人隊員將同偶像隊員一齊進行兩日一夜嘅文化體驗，更多元咁向觀眾展現東方女性之美。呢季參加節目嘅偶像隊員共有6位，分別係中國大陸嘅蔣欣、宋茜、沈夢辰同唐藝昕，台灣嘅陳妍希同香港嘅關之琳。而素人隊員就有4位，首站參加節目嘅素人隊員分別係UniCareer創始人兼CEO余佳、喺哈佛大學畢業嘅外所律師許吉如、鍾意中國文化嘅烏茲別克女仔愛華，同埋90後新銳時尚造型師小白。
《我想和你唱》，原名《夢幻對唱》，係中國大陸湖南衛視推出嘅一檔音樂互動綜藝節目，呢個節目係湖南衛視嘅原創節目，由制作過《超級女聲》、《快樂男聲》、《天聲一隊》嘅制作人王琴同佢嘅團隊打造，由汪涵領銜主持，主打專業歌手同普通素人同台合唱。
《我想和你唱》每集約90分鐘，按季播出。第一季共11期，喺2016年3月19號正式立項，2016年4月18號開始錄制，2016年5月7號開始逢星期六夜晚10點接檔《旋風孝子》播出。第二季共12期，喺2017年3月30號開始錄製，2017年4月29號開始逢星期六夜晚10點接檔《歌手2017》播出。
第三季共12期，喺2018年4月2號開始錄製，2018年4月28號開始逢星期五夜晚8點20分接檔《歌手2018》播出。第四季共8期，喺2023年2月17號開始錄製，2023年3月3號開始逢星期五夜晚10點接檔《會畫少年的天空》播出。
喺第一季，節目組會從每位明星嘅參與者入面選出六位嚟到派對現場，六位入面影片點讚數排名前三嘅可透過現場競演爭奪同明星同台合唱嘅機會，明星將會從中揀一位做派對嘅演唱拍檔進行合唱，每星期嘅派對現場重會評出最受歡迎嘅草根嗨唱達人畀音樂獎勵。
喺第二季，節目組會從三位明星嘅參與者入面選出一百位嚟到派對現場，舞台亦將為佢哋設置專門區域，百人嗨唱團作為一方陣營可隨時同明星進行互動。同時，為配合百人嗨唱團嘅到來，節目模式亦進行咗全新升級，取消咗第一季入面原有嘅「6進3」環節，取而代之嘅係透過百人即興互動然後現場宣佈三位進入第一輪合唱，之後嘅「3對1合唱」、「明星3選1」同埋「1對1圓夢合唱」等環節就同第一季一樣，而評選最受歡迎嘅草根嗨唱達人環節就被取消。
《舞蹈風暴》，原名《我心舞動》，係中國大陸湖南衛視推出嘅一檔大型舞蹈競技節目，呢個節目由湖南衛視同以色列嘅Armoza Formats一齊研發，概念參考自Armoza Formats嘅節目模式《舞蹈革命》，由製作過《我是歌手》同《歌手》系列節目嘅洪嘯工作室製作，係湖南衛視繼《巔峰之夜》之後又一檔跨國共研節目，都係湖南衛視繼《聲入人心》之後又一檔將高雅藝術推向大眾化嘅節目同埋洪嘯工作室繼《歌手》之後又一檔大型節目。
《舞蹈風暴》由湖南衛視經歷一年時間從各大專業藝術院校、院團、舞蹈工作室近6000個唔同風格嘅舞者入面選拔面試，並挑選出其中最好、最有代表性嘅50位舞者進入電視甄選，同基本包曬全舞種。通過甄選嘅舞者將喺之後嘅賽程入面比拼爭奪，跟住誕生領銜中國舞蹈新力量嘅最強舞者，四位風暴見證官將全程參與評判。
而呢個節目最大嘅創新地方就喺去用時空凝結技術設計嘅「風暴時刻」環節，節目組將用128台攝像機對所有表演做360度實時記錄，去全方位展現舞蹈細節。每位舞者喺編排作品嗰陣都需要設定一個自認為精彩嘅瞬間，即「風暴時刻」，四位見證官喺評價作品嗰陣亦會對風暴時刻去做點評，而出色嘅風暴時刻就可扭轉乾坤。
2020年1月13號，音樂版權發行平台VFine Music出咗聲明話，《舞蹈風暴》節目未經授權，幾次侵犯嗰個平台代理嘅部分音樂作品權益，包括《忐忑》、《生僻字》、《心如止水》，VFine Music將進一步採取法律行動，而湖南衛視相關負責人就未回應呢件事。
《歌手》2024，係中國大陸湖南衛視同芒果TV喺2024年第二季度播出嘅逢星期五晚黃金檔音樂類真人騷節目，係2024湖南衛視、芒果TV、金鷹卡通衛視、小芒電商節目巡禮重點推介嘅一檔節目，接檔節目《全員加速中2024》。
我是歌手節目系列共有109位歌手以首發、補位、踢館、逆戰、挑戰同奇襲等類別參與競賽，當中包括參與過兩次歌手節目系列嘅張杰、林志炫、李健、彭佳慧、徐佳瑩、蕭敬騰、袁婭維同華晨宇。呢個一覽表會收錄上述參與競賽嘅歌手同埋佢哋喺總決賽或歌王衝刺夜嘅幫唱嘉賓。
每季節目都會邀請七至八位歌手做首發歌手在線參與競演，每輪都會淘汰一位在線歌手，並由一位新入歌手代替佢嘅位置，就叫佢做補位歌手。第三季起新增踢館機制，由新入嘅年輕歌手對在線歌手發起挑戰，一旦成功就淘汰在線歌手排包尾嘅人。
2020年嘅《歌手·當打之年》就取消咗以往嘅補位同踢館賽制，加入新嘅奇襲賽制，每輪由同樣係已經出過專輯嘅三位新生代歌手對在線歌手發起一對一挑戰，贏咗就淘汰嗰輪最尾嘅人。而奇襲獲勝嘅歌手之間就由觀眾投票決定邊個最終奇襲成功。
戴玉強早年學土木工程。1984年，喺山西考入中央戲劇學院表演系歌劇班，1987年至1989年，佢做山西省歌舞劇院演員，1990年，佢考入總政歌舞劇團。1991年至1993年，佢喺解放軍藝術學院音樂系進修學習。
Aliaune Damala Badara Akon Thiam，又叫做Akon，係美國男歌手、Rapper、詞曲作家、音樂製作人、演員、企業家、慈善活動家。佢喺2004年憑住第一張專輯《Trouble》入面嘅單曲《Locked Up》而備受認識。